CELEX: 32019R0254
Language: mt
Date: 2018-11-09 00:00:00
Title: Regolament Delegat tal-Kummissjoni (UE) 2019/254 tad-9 ta' Novembru 2018 dwar l-adattament tal-Anness III tar-Regolament (UE) Nru 1315/2013 tal-Parlament Ewropew u tal-Kunsill dwar linji gwida tal-Unjoni għall-iżvilupp tan-netwerk trans-Ewropew tat-trasport (Test b'rilevanza għaż-ŻEE.)

14.2.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 43/1
               
            
         REGOLAMENT DELEGAT TAL-KUMMISSJONI (UE) 2019/254
         tad-9 ta' Novembru 2018
         dwar l-adattament tal-Anness III tar-Regolament (UE) Nru 1315/2013 tal-Parlament Ewropew u tal-Kunsill dwar linji gwida tal-Unjoni għall-iżvilupp tan-netwerk trans-Ewropew tat-trasport
         (Test b'rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 1315/2013 tal-Parlament Ewropew u tal-Kunsill tal-11 ta' Diċembru 2013 dwar linji gwida tal-Unjoni għall-iżvilupp tan-netwerk trans-Ewropew tat-trasport u li jħassar id-Deċiżjoni Nru 661/2010/UE (1), u b'mod partikolari l-Artikolu 49(6) tiegħu,
         Billi:
         
                     (1)
                  
                  
                     Ir-Regolament (UE) Nru 1315/2013 jipprevedi l-possibilità li jiġu adattati l-mapep indikattivi tan-netwerk trans-Ewropew tat-trasport (TEN-T) li ġie estiż għall-pajjiżi ġirien speċifiċi abbażi ta' ftehimiet ta' livell għoli dwar netwerks tal-infrastruttura tat-trasport bejn l-Unjoni u l-pajjiżi ġirien ikkonċernati.
                  
               
                     (2)
                  
                  
                     Il-ftehimiet ta' livell għoli dwar l-adattament tal-estensjoni indikattiva tal-mapep komprensivi tat-TEN-T u dwar l-identifikazzjoni tal-konnessjonijiet tan-netwerk ewlieni fuq il-mapep komprensivi tan-netwerk ġew iffirmati bejn l-Unjoni u l-pajjiżi tas-Sħubija tal-Lvant (ir-Repubblika tal-Armenja, l-Ażerbajġan, il-Belarussja, ir-Repubblika tal-Moldova u l-Ukrajna) fl-24 ta' Novembru 2017. Il-ftehim ta' livell għoli bejn l-Unjoni u l-Georgia ġie ffirmat fit-18 ta' Lulju 2018. Il-ftehimiet jikkonċernaw l-linji tan-netwerks ferrovjarji u tat-toroq, kif ukoll il-portijiet u l-ajruporti. L-adattament tal-mapep komprensivi u indikattivi tan-netwerk u, b'mod partikolari, l-identifikazzjoni ta' netwerk ewlieni indikattiv, għandu jippermetti lill-Unjoni timmira aħjar il-kooperazzjoni tagħha mal-pajjiżi tas-Sħubija tal-Lvant ikkonċernati.
                  
               
                     (3)
                  
                  
                     Għalhekk ir-Regolament (UE) Nru 1315/2013 jenħtieġ li jiġi emendat skont dan,
                  
               ADOTTAT DAN IR-REGOLAMENT:
         
            Artikolu 1
            L-Anness III għar-Regolament (UE) Nru 1315/2013 huwa emendat kif indikat fl-Anness għal dan ir-Regolament.
         
         
            Artikolu 2
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, id-9 ta' Novembru 2018.
            
               
                  Għall-Kummissjoni
               
               
                  Il-President
               
               Jean-Claude JUNCKER
            
         
         
            (1)  ĠU L 348, 20.12.2013, p. 1
         
      
      
         
            ANNESS
            L-Anness III huwa emendat kif ġej:
            
                        (1)
                     
                     
                        Fis-Sezzjoni 15 (ir-Repubblika tal-Armenja, l-Ażerbajġan, il-Georgia) jiżdiedu l-mapep li ġejjin (15.3 u 15.4 dwar ir-Repubblika tal-Armenja):
                        “ 
                        
                            ”
                     
                  
                        (2)
                     
                     
                        Fis-Sezzjoni 15 (ir-Repubblika tal-Armenja, l-Ażerbajġan, il-Georgia) jiżdiedu l-mapep li ġejjin (15.5 u 15.6 dwar l-Ażerbajġan):
                        “ 
                        
                            ”
                     
                  
                        (3)
                     
                     
                        Fis-Sezzjoni 15 (ir-Repubblika tal-Armenja, l-Ażerbajġan, il-Georgia) jiżdiedu l-mapep li ġejjin (15.7 u 15.8 dwar il-Georgia):
                        “ 
                        
                            ”
                     
                  
                        (4)
                     
                     
                        Fis-Sezzjoni 16 (il-Belarussja, ir-Repubblika tal-Moldova, l-Ukrajna) jiżdiedu l-mapep li ġejjin (16.3 u 16.4 dwar il-Belarussja):
                        “ 
                        
                            ”
                     
                  
                        (5)
                     
                     
                        Fis-Sezzjoni 16 (il-Belarussja, ir-Repubblika tal-Moldova, l-Ukrajna) jiżdiedu l-mapep li ġejjin (16.5 u 16.6 dwar ir-Repubblika tal-Moldova):
                        “ 
                        
                            ”
                     
                  
                        (6)
                     
                     
                        Fis-Sezzjoni 16 (il-Belarussja, ir-Repubblika tal-Moldova, l-Ukrajna) jiżdiedu l-mapep li ġejjin (16.7 u 16.8 dwar l-Ukrajna):
                        “ 
                        
                            ”